Projektas

KAIŠIADORIŲ RAJONO SAVIVALDYBĖS TARYBA

# SPRENDIMAS

# DĖL KAIŠIADORIŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2024 METŲ ATASKAITOS PATVIRTINIMO

# 2025 m. sausio d. Nr. V17E-

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos sistemos įstatymo 41 straipsnio 4 dalimi, 63 straipsnio 5 punktu, Lietuvos Respublikos sveikatos apsaugos ministro 2019 m. birželio 3 d. įsakymu Nr. V-656 ,,Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“ , Kaišiadorių rajono savivaldybės taryba n u s p r e n d ž i a:

Patvirtinti Kaišiadorių rajono savivaldybės visuomenės sveikatos rėmimo specialiosios

programos 2024 metų ataskaitą (pridedama).

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Danguolė Miliauskaitė

2025-01-

Suderinta:

|  |  |  |
| --- | --- | --- |
| Lina Juodienė  2025-01- | Asta Masaitienė Tomas Vaicekauskas Karolis Petkevičius  2025-01- 2025-01- 2025-01- |  |

PATVIRTINTA

Kaišiadorių rajono savivaldybės tarybos

2025 m. sausio sprendimu

Nr. V17E-

**KAIŠIADORIŲ RAJONO SAVIVALDYBĖS VISUOMENĖS SVEIKATOS RĖMIMO**

**SPECIALIOSIOS PROGRAMOS 2024 METŲ ATASKAITA**

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. nr.** | **Visuomenės sveikatos rėmimo specialiosios programos planuojamų pajamų šaltiniai** | **Skirta lėšų, Eur** |
| 1. | Savivaldybės biudžeto lėšos | – |
| 2. | Savivaldybės aplinkos apsaugos rėmimo specialiosios programos lėšos | 30 000 |
| 3. | Savanoriškos fizinių ir juridinių asmenų įmokos | – |
| 4. | Kitos lėšos | – |
| 5. | 2023 m. lėšų likutis | 14 254 |
| **IŠ VISO** | | **44 254** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. nr.** | **Programos/priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų, tūkst. Eur** | **Panaudota**  **lėšų, tūkst. Eur** |
| 1 | 2 | 3 | 4 | 5 |
| 1. Savivaldybės kompleksinės programos | | | | |
|  |  |  |  |  |
| 2. Savivaldybės strateginio veiklos plano priemonės | | | | |
| 2.1. | Kaišiadorių rajono savivaldybės strateginio 2024–2026 metų veiklos plano, patvirtinto Kaišiadorių rajono savivaldybės tarybos 2024 m. vasario 15 d. sprendimu Nr. V17E-23 „Dėl Kaišiadorių rajono savivaldybės strateginio 2024–2026 metų veiklos plano patvirtinimo“ 3.3-2-2 priemonė „Vykdyti savivaldybės triukšmo prevencijos zonose triukšmo stebėseną“ | 1 | 15, 902 | 0,00 |
| 3. Bendruomenių vykdytų programų / priemonių rėmimas | | | | |
|  |  |  |  |  |
| 4. Kita | | | | |
| 4.1. | Užkrečiamųjų ligų profilaktika ir kontrolė | 1 | 0,400 | 0,400 |
| 4.2. | Aplinkos sveikata (triukšmo prevencija, geriamo vandens, maudyklų vandens stebėsena) | 1 | 2,300 | 1,983 |
| 4.3. | Fizinio aktyvumo skatinimas | 4 | 10,686 | 10,686 |
| 4.4. | Neinfekcinių ligų ir traumų profilaktika | 1 | 8, 966 | 8, 966 |
| 4.5. | Kitos sritys | 1 | 6, 000 | 5,935 |
|  |  | **Iš viso lėšų:** | **44, 254** | **27,97** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# sprendimo

# „DĖL KAIŠIADORIŲ RAJONO SAVIVALDYBĖS VISUOMENĖS SVEIKATOS RĖMIMO

# SPECIALIOSIOS PROGRAMOS 2024 METŲ ATASKAITOS PATVIRTINIMO“ PROJEKTO AIŠKINAMASIS RAŠTAS

2025 m. sausio d.

Kaišiadorys

**1. PROJEKTO TIKSLAI IR UŽDAVINIAI**

1. Lietuvos Respublikos sveikatos sistemos įstatymo 63 straipsnio 5 punkte nurodyta, kad Savivaldybių tarybos tvirtina savivaldybių visuomenės sveikatos rėmimo specialiąją programą, kontroliuoja jai skirtų lėšų naudojimą ir tvirtina jų panaudojimo ataskaitą, todėl Kaišiadorių rajono savivaldybės tarybai teikiamas svarstyti sprendimo projektas, kuriuo siūloma patvirtinti Kaišiadorių rajono savivaldybės visuomenės sveikatos rėmimo specialiosios programos 2024 metų ataskaitą.
2. Kaišiadorių rajono savivaldybės visuomenės sveikatos rėmimo specialiosios programos 2024 metų biudžetas buvo 44 254 Eur (Savivaldybės aplinkos apsaugos rėmimo specialiosios programos lėšos – 30 000 Eur ir 2023 m. lėšų likutis – 14 254 Eur).
3. Kaišiadorių rajono savivaldybės tarybos 2024 m. gegužės 30 d. sprendimu Nr. V17E-157 „Dėl Kaišiadorių rajono savivaldybės visuomenės sveikatos rėmimo specialiosios programos 2024 metų

priemonių pajamų ir išlaidų plano patvirtinimo“ Kaišiadorių rajono savivaldybės visuomenės sveikatos rėmino specialiosios programos lėšomis buvo finansuoti 3 konkursiniai projektai ir 6 priemonės. Programos projektams ir priemonėms vykdyti 2024 metais buvo skirta 44 254Eur, iš kurių panaudota 27970 Eur. Likutis – 16 284 Eur. Kaišiadorių r. savivaldybės visuomenės sveikatos rėmimo specialiosios programos nepanaudotos lėšos yra perkeliamos į kitų metų biudžetą. Patvirtinta Kaišiadorių rajono savivaldybės visuomenės sveikatos rėmino specialiosios programos 2024 m. sąmata per nurodytą laikotarpį nebuvo keista.

Kadangi nuo 2023 m. Savivaldybėje yra gauta arba kitų institucijų persiųsta nagrinėti 16 asmenų kreipimųsi (skundų) dėl UAB „Trackon“ šaudyklos, esančios adresu: Darsūniškio g. 71, Dijokiškių k., Kruonio sen., Kaišiadorių r., (toliau – Šaudyklos) veiklos keliamo triukšmo ir Kaišiadorių rajono savivaldybės mero 2024-10-23 potvarkiu Nr. V16E-1155 ,,Dėl Kaišiadorių rajono savivaldybės triukšmo valdymo ir prevencijos darbo grupės sudarymo ir darbo grupės reglamento patvirtinimo“ sudaryta darbo grupė gyventojams pasiūlė atlikti papildomus Šaudyklos keliamo triukšmo matavimus kaip kompromisinį sprendimą tarp ūkio subjekto ir gyventojų (tai būtų susiję su papildomomis išlaidomis už fizikinius triukšmo lygio matavimus), todėl nutarta 2024 m. triukšmo matavimų tyliosiose viešosiose zonose neatlikti, bet lėšas tikslingai panaudoti papildomiems triukšmo matavimams. Kadangi gyventojų sutikimas papildomiems triukšmo lygio matavimams iki šiol nėra gautas, todėl šios lėšos 2024 m. yra nepanaudotos.

Vadovaujantis Kaišiadorių rajono savivaldybės bendruomenės sveikatos tarybos 2024 m. gegužės 2 d. protokolu Nr. BST-03 patvirtinto Kaišiadorių rajono savivaldybės visuomenės sveikatos rėmimo specialiosios programos sveikatos priemonių tvarkos aprašo 16 p., projektų ir priemonių vykdytojai ne vėliau kaip iki 2024 m. sausio 5 d. Kaišiadorių rajono savivaldybės administracijos sveikatos reikalų koordinatoriui turėjo pateikti Projekto veiklos ataskaitą (7 priedas), kurioje turi būti nurodyti projekto ar priemonės rezultatai, veiklų reikšmė visuomenei, dalyvių, dalyvavusių kiekvienoje veikloje, skaičius bei pateikti jų sąrašus (jei yra galimybė), veiklų įgyvendinimo metu padarytos nuotraukos, videomedžiaga ar kita vaizdinė medžiaga, su veiklų vykdymu susijusios sutartys, sukurta informacinė medžiaga ir kita.

Pažymėtina, kad iki 2025 m. sausio 6 d. buvo gautos visų 3 konkursinių projektų ir 6 sveikatos priemonių vykdytojų išsamios ataskaitos ir apibendrinti duomenys pateikiami (1 priedas).

**2. LĖŠŲ POREIKIS IR** **ŠALTINIAI**

**-**

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**-**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

# Kaišiadorių rajono savivaldybės tarybos patvirtinta Kaišiadorių rajono savivaldybės visuomenės sveikatos rėmimo specialiosios programos 2024 metų ataskaita yra viešinama Kaišiadorių r. savivaldybės tinklalapyje ir, vadovaujantis Lietuvos Respublikos sveikatos apsaugos ministro 2019 m. birželio 3 d. įsakymo Nr. V-656 ,,Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“ 2.1 papunkčiu, Savivaldybės administracija kasmet iki gegužės 1 d., remdamasi ataskaitinių biudžetinių metų (nuo sausio 1 d. iki gruodžio 31 d. įskaitytinai) duomenimis, teikia praeitų biudžetinių metų Savivaldybės visuomenės sveikatos rėmimo specialiosios programos priemonių vykdymo ataskaitas Higienos institutui.

Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninių santykių, numatytų šio įstatymo 8 straipsnio 1 dalyje.

Sveikatos reikalų koordinatorė Danguolė Miliauskaitė