**Projektas**

**SPRENDIMAS**

**DĖL** **KAIŠIADORIŲ RAJONO SAVIVALDYBĖS GARBĖS PILIEČIO VARDO SUTEIKIMO KOMISIJOS SUDARYMO IR JOS NUOSTATŲ PATVIRTINIMO**

2025 m. sausio 30 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 ir 37 punktais, Kaišiadorių rajono savivaldybės tarybos veiklos reglamento, patvirtinto Kaišiadorių rajono savivaldybės tarybos 2023 m. kovo 30 d. sprendimu Nr. V17E-62 „Dėl Kaišiadorių rajono savivaldybės tarybos veiklos reglamento patvirtinimo“, 23 ir 24 punktais, Kaišiadorių rajono savivaldybės garbės piliečio vardo suteikimo tvarkos aprašo, patvirtinto Kaišiadorių rajono savivaldybės tarybos 2009 m. gruodžio 24 d. sprendimu Nr. V17-341 „Dėl Kaišiadorių rajono savivaldybės garbės piliečio vardo suteikimo tvarkos aprašo patvirtinimo, Kaišiadorių rajono savivaldybės garbės piliečio vardo suteikimo komisijos sudarymo ir jos nuostatų patvirtinimo“, 8 punktu, Kaišiadorių rajono savivaldybės taryba nusprendžia:

1. Sudaryti Kaišiadorių rajono savivaldybės garbės piliečio vardo suteikimo komisiją Savivaldybės tarybos įgaliojimų laikui tokios sudėties:

1.1. Gintaras Gružauskas, Kaišiadorių rajono savivaldybės tarybos narys (komisijos pirmininkas);

1.2. Borisas Geicenas, Kaišiadorių rajono savivaldybės tarybos narys (komisijos pirmininko pavaduotojas);

1.3. Rugilė Grendaitė, Kaišiadorių rajono savivaldybės tarybos narė, Istorinės atminties įamžinimo komisijos pirmininkė;

1.4. Jonas Laurinavičius, Kaišiadorių rajono savivaldybės garbės pilietis;

1.5. Olijardas Lukoševičius, Kaišiadorių muziejaus direktorius;

1.6. Karolis Petkevičius, Kaišiadorių rajono savivaldybės administracijos direktorius;

1.7. Marijonas Vaicekauskas, Kaišiadorių miesto seniūnijos Senamiesčio seniūnaitis.

2. Patvirtinti Kaišiadorių rajono savivaldybės garbės piliečio vardo suteikimo komisijos nuostatus (pridedama).

Savivaldybės meras

Sprendimo projektą teikia

Savivaldybės meras Šarūnas Čėsna

Rengėjas

Justas Mišeikis

Asta Masaitienė Rasa Baranauskaitė

PATVIRTINTA

Kaišiadorių rajono savivaldybės tarybos

2025 m. sausio 30 d. sprendimu Nr.17E-

**KAIŠIADORIŲ RAJONO SAVIVALDYBĖS GARBĖS PILIEČIO VARDO SUTEIKIMO KOMISIJOS NUOSTATAI**

1. Kaišiadorių rajono savivaldybės garbės piliečio vardo suteikimo komisijos nuostatai (toliau – Nuostatai) nustato Kaišiadorių rajono savivaldybės garbės piliečio vardo suteikimo komisijos (toliau – Komisija) teises, pareigas ir darbo organizavimo tvarką.

2. Komisija savo veikloje vadovaujasi Lietuvos Respublikos Konstitucija, įstatymais, kitais teisės aktais, Kaišiadorių rajono savivaldybės tarybos veiklos reglamentu (toliau – Reglamentas), Kaišiadorių rajono savivaldybės tarybos (toliau – Savivaldybės taryba) patvirtintu Kaišiadorių rajono savivaldybės garbės piliečio vardo suteikimo tvarkos aprašu (toliau – Aprašas) ir šiais Nuostatais.

3. Komisijos sekretoriaus pareigas atlieka Kaišiadorių rajono savivaldybės tarybos posėdžių sekretorius, o jeigu jo nėra, – mero paskirtas valstybės tarnautojas arba Savivaldybės administracijos darbuotojas, dirbantis pagal darbo sutartį.

4. Komisija, vykdydama jai pavestas funkcijas, turi teisę prašyti, kad siūlymų teikėjai paaiškintų ar papildytų savo siūlymus.

5. Komisija privalo atlikti Apraše nurodytas funkcijas ir neatskleisti informacijos, jeigu jos atskleidimas prieštarauja įstatymams.

6. Komisijos posėdžiai teisėti, kai juose dalyvauja ne mažiau kaip 2/3 Komisijos narių.

7. Komisijos veiklai vadovauja pirmininkas. Jeigu pirmininkas dėl svarbių priežasčių negali dalyvauti posėdyje, posėdžiui vadovauja pirmininko pavaduotojas.

8. Komisija, vadovaudamasi Aprašu, svarsto siūlymus suteikti Garbės piliečio vardą.

9. Komisija priima sprendimus dėl siūlymų suteikti Garbės piliečio vardą posėdyje paprasta balsų dauguma atviru balsavimu. Jeigu balsai pasiskirsto po lygiai, lemia pirmininko balsas.

10. Komisija apie priimtus sprendimus informuoja siūlymų teikėjus ne vėliau kaip per 10 darbo dienų nuo sprendimo priėmimo.

11. Komisijos sprendimai įforminami protokolu, kurį pasirašo visi posėdyje dalyvavę Komisijos nariai ir Komisijos sekretorius. Protokolus teisės aktų nustatyta tvarka saugo Savivaldybės tarybos posėdžių sekretorius.

12. Komisija, nusprendusi siūlyti Savivaldybės tarybai suteikti kandidatui Garbės piliečio vardą, Reglamento nustatyta tvarka parengia Savivaldybės tarybos sprendimo projektą ir teikia Savivaldybės tarybai.

\_\_\_\_\_\_\_\_\_\_\_\_\_\_

**SPRENDIMO**

**„DĖL KAIŠIADORIŲ RAJONO SAVIVALDYBĖS GARBĖS PILIEČIO VARDO SUTEIKIMO KOMISIJOS SUDARYMO IR JOS NUOSTATŲ PATVIRTINIMO“ PROJEKTO AIŠKINAMASIS RAŠTAS**

2025 m. sausio d.

Kaišiadorys

1. **PARENGTO SPRENDIMO PROJEKTO TIKSLAS IR UŽDAVINIAI**

Projekto tikslas – patvirtinti Kaišiadorių rajono savivaldybės garbės piliečio vardo suteikimo komisijos sudėtį ir nuostatus.

**2. LĖŠŲ POREIKIS IR ŠALTINIAI**

-

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Vadovaudamasi Lietuvos Respublikos vietos savivaldos įstatymo (toliau – Įstatymas) 22 straipsnio nuostatomis, Savivaldybės taryba savo įgaliojimų laikui sudaro Savivaldybės tarybos komisijas. Savivaldybės tarybos sprendimu arba mero siūlymu, išskyrus Etikos komisiją ir Antikorupcijos komisiją, gali būti sudaromos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos. Savivaldybės tarybos komisijų sudarymo tvarka nustatoma reglamente. Komisijų nuostatus tvirtina savivaldybės taryba.

Savivaldybės tarybos sudaromos komisijos pirmininku tarybos sprendimu gali būti skiriamas tik nepriekaištingos reputacijos, kaip ji yra apibrėžta Įstatymo 11 straipsnyje, tarybos narys.

Sprendimo projektas teikiamas siekiant, kad Kaišiadorių rajono savivaldybės garbės piliečio vardo suteikimo komisijos sudėtis ir nuostatai atitiktų aktualią Lietuvos Respublikos vietos savivaldos įstatymo redakciją.

Tarybos posėdžių sekretorius Justas Mišeikis