## Projektas

### KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL SUTIKIMO PERIMTI TURTĄ IŠ AKCINĖS BENDROVĖS „VIA LIETUVA“**

2025 m. sausio 30 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 dalimi ir 20 straipsnio 1 dalies 4 punktu ir atsižvelgdama į akcinės bendrovės „Via Lietuva“ 2025 m. sausio 10 d. raštą Nr. 2-25-395 „Dėl turto perdavimo“, Kaišiadorių rajono savivaldybės taryba n u s p r e n d ž i a:

1. Sutikti perimti Kaišiadorių rajono savivaldybės nuosavybėn savarankiškajai funkcijai įgyvendinti valstybei nuosavybės teise priklausantį ir šiuo metu akcinės bendrovės „Via Lietuva“ patikėjimo teise valdomą turtą:

1.1. kelią – rajoninį kelią Nr. 1822 Rumšiškės–Liaudies buities muziejus (unikalus Nr. 4400-1994-8604, ilgis – 1,577 km);

1.2. kelią – rajoninį kelią Nr. 1829 prie Rumšiškių (Marių g.) nuo kelio Rumšiškės–Liaudies buities muziejus, Kaišiadorių r. sav., Rumšiškės, Marių g. (unikalus Nr. 4400-1843-3488, ilgis – 1,433 km).

2. Įgalioti Kaišiadorių rajono savivaldybės merą, o jo atostogų, laikinojo nedarbingumo ar kai dėl kitų pateisinančių priežasčių laikinai neina savo pareigų – Kaišiadorių rajono savivaldybės vicemerą Tomą Vaicekauską pasirašyti šiuo sprendimu perduodamo turto perdavimo ir priėmimo aktą.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno

rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Nijolė Stanelienė

2025-01-13

Ligita Pūrienė Karolis Petkevičius Tomas Vaicekauskas Lina Juodienė Asta Masaitienė

**SPRENDIMO „DĖL SUTIKIMO PERIMTI TURTĄ IŠ AKCINĖS BENDROVĖS „VIA LIETUVA“ PROJEKTO**

**AIŠKINAMASIS RAŠTAS**

2025 m. sausio 13 d.

Kaišiadorys

**1. PROJEKTO TIKSLAI IR UŽDAVINIAI**

Akcinė bendrovė „Via Lietuva“ informavo Kaišiadorių rajono savivaldybės administraciją, kad atliko valstybinės reikšmės kelių sąrašo patikrą ir nustatė, kad dalis kelių, įtrauktų į šį sąrašą, pagal savo atliekamą funkciją priskirti vietinės reikšmės keliams. Siekdama racionaliai naudoti bendrovei perduotą patikėjimo teise turtą – valstybinės reikšmės kelius, bendrovė parengė valstybinės reikšmės kelių sąrašą ir siūlo šiuos kelius perimti savivaldybių nuosavybėn. Sąrašas buvo parengtas vadovaujantis šiais kriterijais:

1. Valstybinės reikšmės kelias, jungiantis vietinės reikšmės kelią su valstybinės reikšmės automobilių kelių tinklu arba baigiasi akligatviu.

2. Aplink gyvenamąją vietovę nutiestas aplinkkelis.

3. Valstybinės reikšmės kelias jungiasi tik su vietinės reikšmės keliu.

4. Valstybinės reikšmės kelias (ar jo dalis), nors ir jungia valstybinės reikšmės kelius, tačiau naudojamas vietiniam eismui.

5. Valstybinės reikšmės kelio dalis baigiasi mieste, kuriame jo tąsa tik vietinės reikšmės kelias (gatvė).

6. Kelias eina lygiagrečiai su kitu valstybinės reikšmės keliu.

Akcinė bendrovė „Via Lietuva“ Kaišiadorių rajono savivaldybei siūlo perimti tris valstybinės reikšmės kelius, kurie, vadovaujantis minėtais kriterijais, priskirti vietinės reikšmės keliams. Kaišiadorių rajono savivaldybės sutinka perimti du kelius.

**2. LĖŠŲ POREIKIS IR** **ŠALTINIAI**

Šiam sprendimui vykdyti papildomų lėšų skirti nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas nustato, kad savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms ir priskirtosioms (ribotai savarankiškoms) funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus.

Lietuvos Respublikos vietos savivaldos įstatymo 6 straipsnio 32 punktas nustato, kad savivaldybės vietinės reikšmės kelių ir gatvių priežiūra, jų taisymas, tiesimas ir saugaus eismo organizavimas yra savivaldybės savarankiškoji funkcija.

Vadovaudamasi minėtais įstatymais, Kaišiadorių rajono savivaldybės taryba gali priimti sprendimą sutikti perimti savivaldybės nuosavybėn perduodamą turtą.

Turto valdymo skyriaus vyr. specialistė Nijolė Stanelienė