Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS KAIŠIADORIŲ RAJONO SAVIVALDYBĖS TARYBOS NUSTATYTOSE VIEŠOSIOSE VIETOSE IŠDAVIMĄ NUOSTATŲ PATVIRTINIMO**

2025 m. sausio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 2 punktu, 15 straipsnio 2 dalies 29 punktu, Lietuvos Respublikos rinkliavų įstatymo 11 straipsnio 1 dalies 2 punktu ir 12 straipsnio 1, 2, 3, 4 punktais, 2 dalimi, Kaišiadorių rajono savivaldybės taryba n u s p r e n d ž i a:

1. Patvirtinti Vietinės rinkliavos už leidimo prekiauti ar teikti paslaugas Kaišiadorių rajono savivaldybės tarybos nustatytose viešosiose vietose išdavimą nuostatus (pridedama).

2. Pripažinti netekusiu galios Kaišiadorių rajono savivaldybės tarybos 2019 m. gruodžio 19 d. sprendimą Nr. V17-306 ,,Dėl Kaišiadorių rajono savivaldybės vietinės rinkliavos už leidimo prekiauti ar teikti paslaugas Savivaldybės tarybos nustatytose viešosiose vietose išdavimą nuostatų patvirtinimo“ su visais pakeitimais ir papildymais.

3. Nustatyti, kad šis sprendimas įsigalioja 2025 m. kovo 1 d.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Ligita Pūrienė Asta Masaitienė Lina Juodienė

Ignas Simonaitis Karolis Petkevičius

**SPRENDIMO „DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS KAIŠIADORIŲ RAJONO SAVIVALDYBĖS TARYBOS NUSTATYTOSE VIEŠOSIOSE VIETOSE IŠDAVIMĄ NUOSTATŲ PATVIRTINIMO“ PROJEKTO**

# AIŠKINAMASIS RAŠTAS

2025 m. sausio 13 d.

Kaišiadorys

1. **PROJEKTO TIKSLAI IR UŽDAVINIAI**

Kaišiadorių rajono savivaldybės meras 2024 m. spalio 10 d. potvarkiu Nr. V16E-1112 sudarė darbo grupę (Ligita Pūrienė – Turto valdymo skyriaus vedėja; Monika Barnackienė – Kaišiadorių miesto seniūnė; Rima Kanevičienė – Kaišiadorių miesto seniūnijos vyr. specialistė; Rasa Malinauskienė – Žaslių seniūnijos vyr. specialistė; Lina Juodienė – Teisės ir viešųjų pirkimų skyriaus vyr. specialistė; Kotryna Jašauskaitė – Kaišiadorių rajono savivaldybės jaunimo reikalų tarybos pirmininko pavaduotoja) pasiūlymams parengti dėl Kaišiadorių rajono savivaldybės vietinės rinkliavos už leidimo prekiauti ar teikti paslaugas Savivaldybės tarybos nustatytose viešosiose vietose išdavimą nuostatų, patvirtintų Kaišiadorių rajono savivaldybės tarybos 2019 m. gruodžio 19 d. sprendimu Nr. V17-306 ,,Dėl Kaišiadorių rajono savivaldybės vietinės rinkliavos už leidimo prekiauti ar teikti paslaugas Savivaldybės tarybos nustatytose viešosiose vietose išdavimą nuostatų patvirtinimo“, kuriai pavedė iki 2024 m. gruodžio 31 d.:

1. peržiūrėti Kaišiadorių rajono savivaldybės teritorijoje nustatytas viešąsias prekybos ir paslaugų teikimo vietas, įvertinant galimybes teikti paslaugas prie vandens telkinių, esant poreikiui, pateikti pasiūlymus dėl viešųjų paslaugų teikimo vietų tikslinimo;

2. pateikti pasiūlymų dėl konkurso organizavimo leidimui prekiauti ar teikti paslaugas viešosiose prekybos ir paslaugų teikimo vietose gauti.

Darbo grupė išanalizavo kitų savivaldybių taikomą praktiką bei nustatytą rinkliavų už prekybą viešose vietose teisinį reglamentavimą, Kaišiadorių rajono savivaldybės seniūnų per metus išduotų leidimų duomenis bei parengė Vietinės rinkliavos už leidimo prekiauti ar teikti paslaugas Kaišiadorių rajono savivaldybės tarybos nustatytose viešosiose vietose išdavimą nuostatus (toliau – Nuostatai).

Atsižvelgiant į tai, kad sprendimo projektu keičiama daugiau kaip pusė Nuostatų, Nuostatų lyginamasis variantas nerengiamas.

1. **LĖŠŲ POREIKIS IR** **ŠALTINIAI**

-

1. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Atlikus išduotų leidimų analizę, nustatyta, kad seniūnijose prekybininkai daugiausia pageidaudavo prekiauti 1 dieną, todėl Darbo grupės narių nuomone, seniūnams organizuoti konkursą, kad išrinktų didžiausią kainą pasiūliusį prekybininką, kuris gautų leidimą prekiauti 1 dieną, yra neproporcingai didelė biurokratinė procedūra. Todėl tais atvejais, kai asmuo pageidauja prekiauti 1 dieną, siūloma leidimą išduoti be konkurso, t. y. pagal prašymo pateikimo datą.

Kaišiadorių miesto seniūnijos administruojamą turgavietę, kurioje didžioji dalis prekybininkų taip pat pirkdavo leidimus prekiauti 1 dieną, siūloma perduoti SĮ ,,Kaišiadorių paslaugos“.

Nuostatuose siūloma įtvirtinti, kad leidimas prekiauti ar teikti paslaugas Savivaldybės tarybos nustatytose viešosiose vietose išduodamas:

1. konkurso būdu renginių metu visose seniūnijose, o Kaišiadorių miesto seniūnijoje ir ne renginių metu;

2. be konkurso ne renginių metu visose seniūnijose, išskyrus Kaišiadorių miesto seniūniją.

Sprendimo projektu siūloma atsisakyti trumpesnio nei 6 mėnesių leidimo prekiauti Kaišiadorių miesto seniūnijoje laikotarpio, o pradinį rinkliavos dydį už 6 mėnesius ir 12 mėnesių padidinti.

Lentelėje pateikiamas lyginamasis variantas vietinės rinkliavos pradinių dydžių už leidimo prekiauti ar teikti paslaugas Kaišiadorių miesto seniūnijos viešosiose vietose išdavimą ne renginių metu

|  |  |  |  |  |  |
| --- | --- | --- | --- | --- | --- |
| Eil. nr. | Laikotarpis | Rinkliavos **pradinis** dydis, Eur | | | |
| ~~lauko kavinė,~~  ~~20 m~~~~2~~ | | laikinasis prekybos įrenginys, kioskas, paviljonas, prekybai pritaikytas automobilis, priekaba ar neįrengta vieta, 12 m2 | |
| ~~1.~~ | ~~1 diena~~ | | ~~10~~ | | ~~5~~ |
| ~~2.~~ | ~~Savaitė~~ | | ~~25~~ | | ~~20~~ |
| ~~3.~~ | ~~1 mėnuo~~ | | ~~55~~ | | ~~45~~ |
| ~~4.~~ | ~~3 mėnesiai~~ | | ~~80~~ | | ~~70~~ |
| 5. | 6 mėnesiai | | ~~150~~ | | ~~130~~ **158** |
| 6. | ~~Metai~~  **12 mėnesių** | | ~~250~~ | | ~~220~~ **288** |

Lentelėje pateikiamas lyginamasis variantas vietinės rinkliavos dydžių už leidimo prekiauti ar teikti paslaugas viešosiose vietose, išskyrus **Kaišiadorių miesto seniūnijoje**, išdavimą ne renginių metu:

|  |  |  |  |  |  |
| --- | --- | --- | --- | --- | --- |
| Eil. nr. | Laikotarpis | Rinkliavos dydis, Eur | | | |
| ~~lauko kavinė,~~  ~~20 m~~~~2~~ | | laikinasis prekybos įrenginys, kioskas, paviljonas, prekybai pritaikytas automobilis, priekaba ar neįrengta vieta, 12 m2 | |
| 1. | 1 diena | | ~~10~~ | | 5 |
| ~~2.~~ | ~~Savaitė~~ | | ~~25~~ | | ~~20~~ |
| ~~3.~~ | ~~1 mėnuo~~ | | ~~55~~ | | ~~45~~ |
| ~~4.~~ | ~~3 mėnesiai~~ | | ~~80~~ | | ~~70~~ |
| ~~5.~~ | ~~6 mėnesiai~~ | | ~~150~~ | | ~~130~~ |
| ~~6.~~ | ~~Metai~~  **~~12 mėnesių~~** | | ~~250~~ | | ~~220~~ |

1. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Išduotų leidimų skaičius ir gautos lėšos į Savivaldybės biudžetą per 2021–2024 metus.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Seniūnija** | **2021 m.** | | **2022 m.** | | **2023 m.** | | **2024 m. rugsėjo 30 d.** | |
|  | vnt. | **eurai** | vnt. | eurai | vnt. | eurai | vnt. | eurai |
| Kaišiadorių miesto seniūnija | 471 | 20690 | 518 | 27876 | 500 | 29238 | 525 | 26941 |
| Kruonio seniūnija | 156 | 795 | 106 | 775 | 44 | 676 | 40 | 426 |
| Žiežmarių seniūnija | 47 | 1030 | 125 | 1160 | 115 | 1040 | 62 | 1132 |
| Žaslių seniūnija | 38 | 164 | 45 | 194 | 38 | 245 | 48 | 232 |
| Rumšiškių seniūnija | 4 | 250 | 1 | 130 |  |  | 1 | 220 |

Turto valdymo skyriaus vedėja Ligita Pūrienė