**Projektas**

### KAIŠIADORIŲ RAJONO SAVIVALDYBĖS TARYBA

**SPRENDIMAS**

DĖL TURTO PERDAVIMO KAIŠIADORIŲ JONO AISČIO VIEŠAJAI BIBLIOTEKAI

2025 m. sausio 30 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, įgyvendindama Kaišiadorių rajono savivaldybės turto valdymo, naudojimo ir disponavimo juo tvarkos aprašo, patvirtinto Kaišiadorių rajono savivaldybės tarybos 2015 m. gegužės 28 d. sprendimu Nr. V17-125 „Dėl Kaišiadorių rajono savivaldybės turto valdymo, naudojimo ir disponavimo juo tvarkos aprašo patvirtinimo“, 3 punktą, Kaišiadorių rajono savivaldybės taryba n u s p r e n d ž i a:

Perduoti Kaišiadorių Jono Aisčio viešajai bibliotekai valdyti, naudoti ir disponuoti patikėjimo teise Kaišiadorių rajono savivaldybei nuosavybės teise priklausantį turtą – stacionariuosius kompiuterius „HP ProOne 440 G9 Aio“ (2 vnt., vieneto įsigijimo vertė – 885,72 Eur, bendra įsigijimo vertė – 1771,44 Eur), apskaitytus Kaišiadorių rajono savivaldybės administracijos balanse.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia Savivaldybės meras Šarūnas Čėsna

Rengėja Nijolė Stanelienė

2025-01-08

Ligita Pūrienė Karolis Petkevičius Tomas Vaicekauskas Lina Juodienė Asta Masaitienė

SPRENDIMO „DĖL TURTO PERDAVIMO KAIŠIADORIŲ JONO AISČIO VIEŠAJAI BIBLIOTEKAI“ PROJEKTO

**AIŠKINAMASIS RAŠTAS**

2025 m. sausio 8 d.

Kaišiadorys

1. **PROJEKTO TIKSLAI IR UŽDAVINIAI**

Kaišiadorių rajono savivaldybės taryba 2024 m. balandžio 29 d. sprendimu Nr. V17E-85 „Dėl sutikimo perimti turtą iš Lietuvos nacionalinės Martyno Mažvydo bibliotekos“ sutiko perimti šį turtą (kompiuterius) ir jį perduoti Kaišiadorių Jono Aisčio viešosios bibliotekos veiklai, t. y. plėtoti viešosios bibliotekos interneto prieigos paslaugų teikimą. Valstybės turto, perduodamo savivaldybės nuosavybėn, perdavimo ir priėmimo aktu 2024 m. lapkričio 15 d. kompiuteriai perduoti savivaldybei. Savivaldybė patikėjimo teise perduoda juos bibliotekai.

**2. LĖŠŲ POREIKIS IR** **ŠALTINIAI**

Šiam sprendimui vykdyti papildomų lėšų skirti nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba.

Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.

Vadovaudamasi šiais įstatymais bei Savivaldybės turto valdymo, naudojimo ir disponavimo juo tvarkos aprašu, Kaišiadorių rajono savivaldybės taryba gali priimti sprendimą perduoti patikėjimo teise turtą Kaišiadorių Jono Aisčio viešajai bibliotekai.

Turto valdymo skyriaus vyr. specialistė Nijolė Stanelienė