**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAUNO REGIONO PLĖTROS TARYBOS DALYVIO MOKESČIO**

2025 m. sausio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos regioninės plėtros įstatymo 21 straipsnio 1 dalies 9 punktu, Kauno regiono plėtros tarybos nuostatų, patvirtintų Kauno regiono plėtros tarybos steigiamojo susirinkimo 2020 m. lapkričio 30 d. sprendimu Nr. 2 „Dėl Kauno regiono plėtros tarybos nuostatų patvirtinimo“, 18 punktu ir atsižvelgdama į Kauno regiono plėtros tarybos 2024 m. gruodžio 16 d. raštą Nr. 3S-158 „Dėl Kauno regiono plėtros tarybos dalyvių mokesčių“, Kaišiadorių rajono savivaldybės taryba

 n u s p r e n d ž i a:

1. Įgalioti Kaišiadorių rajono savivaldybės merą Šarūną Čėsną balsuoti „už“ Kauno regiono plėtros tarybos visuotiniame dalyvių susirinkime dėl Kauno regiono plėtros tarybos dalyvių mokesčių dydžio ir mokėjimo tvarkos nustatymo.

2.Numatyti reikalingas lėšas – 2100 Eur – Kaišiadorių rajono savivaldybės 2025 metų biudžete Kauno regiono plėtros tarybos (toliau – Taryba) metiniam dalyvio mokesčiui sumokėti.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia Savivaldybės meras Šarūnas Čėsna

Rengėja Ramutė Taparauskienė

Suderinta: Violeta Grajauskienė Asta Masaitienė Rasa Baranauskaitė Audronė Litvinskaitė Ignas Simonaitis Karolis Petkevičius Rita Čepulienė

**SPRENDIMO**

**„DĖL KAUNO REGIONO PLĖTROS TARYBOS DALYVIO MOKESČIO“**

**PROJEKTO AIŠKINAMASIS RAŠTAS**

2025 m. sausio 5 d.

Kaišiadorys

1. **PROJEKTO TIKSLAI IR UŽDAVINIAI**

Visų Kauno regionui priklausančių savivaldybių įgalioti asmenys 2020 m. lapkričio 30 d. pasirašė Kauno regiono plėtros tarybos (toliau – Taryba) steigimo sutartį. Taryba savo veiklą pradėjo 2021 m. kovo 2 d. Taryba vykdo jai Lietuvos Respublikos regioninės plėtros įstatyme nustatytas funkcijas pagal tvirtinamus metinius veiklos planus, planuoja ir koordinuoja nacionalinės regioninės politikos įgyvendinimą Kauno apskrityje, skatina apskrities socialinę ir ekonominę plėtrą ir apskrities savivaldybių bendradarbiavimą, atstovauja regionui. Regioninės plėtros įstatymo 28 str. 1 d. 1 p. nustatyta, kad valstybė remia regionų plėtros tarybas atitinkamai skirdama lėšas tik konkrečių funkcijų (įstatymo 12 str. 3 d. 1–8 ir 11 p.) vykdymui, kurios gali būti finansuojamos valstybės biudžeto lėšomis. Kiti Tarybos lėšų šaltiniai – Tarybos dalyvių stojamieji įnašai pinigais ir dalyvių mokesčiai, kurie gali būti naudojami kitoms funkcijoms, neprieštaraujančioms Tarybos nuostatuose nustatytiems Tarybos veiklos tikslams.

Regioninės plėtros įstatymo 21 str. 1 d. 9 p. nustatyta, kad regiono plėtros tarybos **visuotinis dalyvių susirinkimas priima sprendimus** **dėl** regiono plėtros tarybos **dalyvių mokesčių dydžio**, mokėjimo **tvarkos**, kai ši tvarka nenustatyta regiono plėtros tarybos nuostatuose. Kauno regiono plėtros tarybos nuostatų (toliau – Nuostatai) 18 p. įtvirtinta, kad Tarybos dalyvių mokesčių dydį bei dalyvių mokesčių mokėjimo tvarką nustato Visuotinis dalyvių susirinkimas, **priimdamas atskirą (-us) sprendimą (-us).** Dar išsamiau reikalavimai detalizuoti Kauno regiono plėtros tarybos lėšų naudojimo tvarkos apraše.

Visos Kauno regiono savivaldybių tarybos sprendimais suteikė įgaliojimus į Tarybos visuotinį dalyvių susirinkimą deleguotiems asmenims balsuoti laisvai, išskyrus tam tikrus klausimus, o vienas iš jų – dėl Tarybos dalyvių mokesčių dydžio, mokėjimo tvarkos. 2024 m. gruodžio 9 d. Tarybos visuotinis dalyvių susirinkimas priėmė sprendimą pritarti siūlomai sprendimo formuluotei (Kauno regiono plėtros tarybos 2024 m. gruodžio 12 d. rašto Nr. 3S-158 „Dėl Kauno regiono plėtros tarybos dalyvių mokesčių“ priede „Informacija dėl Kauno regiono plėtros tarybos visuotinio dalyvių susirinkimo sprendimo formuluotės“ yra numatytos principinės mokėjimo tvarkos nuostatos (raštas pridedamas), siekiant tinkamai įgyvendinti minėtus Kauno regiono savivaldybių tarybų sprendimus bei kitų teisės aktų nuostatas.

**2. LĖŠŲ POREIKIS IR ŠALTINIAI**

Nustatomas dalyvio metinis mokesčio dydis 2025 metams – 2100 Eur.

3**. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Pridedama Kauno regiono plėtros tarybos 2024 m. gruodžio 16 d. raštas Nr. 3S-158 „Dėl Kauno regiono plėtros tarybos dalyvių mokesčių“.

Strateginio planavimo ir investicijų skyriaus patarėja Ramutė Taparauskienė