**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTui „Priedangų plėtra** **Kaišiadorių rajono savivaldybėje“**

2025 m. sausio d. Nr. V17E-

Kaišiadorys

# Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 2 dalies 13 punktu, Pirmuoju projektų finansavimo sąlygų aprašu, patvirtintu Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-012-10-04-01/07-013-10-04-01/01-001-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“, Kaišiadorių rajono savivaldybės taryba n u s p r e n d ž i a:

1. Pritarti Kaišiadorių rajono savivaldybės administracijos teikiamam projektui „Priedangų plėtra Kaišiadorių rajono savivaldybėje“ (toliau – Projektas), kuris bus vykdomas kartu su partneriais: Kaišiadorių r. Žiežmarių gimnazija, Kaišiadorių r. Žiežmarių mokykla-darželiu „Vaikystės dvaras“,Rumšiškių kultūros centru (toliau – Partneriai),finansuojamam pagal Pirmąjį projektų finansavimo sąlygų aprašą, patvirtintą Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-012-10-04-01/07-013-10-04-01/01-001-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“.
2. Padengti su Partneriais visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
3. Pavesti Kaišiadorių rajono savivaldybės administracijai atlikti Projekto užsakovo funkcijas.
4. Įpareigoti Kaišiadorių rajono savivaldybės administraciją kartu su Partneriais užtikrinti Projekto tęstinumą 5 metus po Projekto įgyvendinimo pabaigos.
5. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Kristina Paulauskienė

Suderinta:

Violeta Grajauskienė Asta Masaitienė Rasa Baranauskaitė Audronė Litvinskaitė

Ignas Simonaitis Jurgita Putnikienė

**SPRENDIMO**

**„DĖL PRITARIMO PROJEKTUI „Priedangų plėtra** **Kaišiadorių rajono savivaldybėje“**

**PROJEKTO AIŠKINAMASIS RAŠTAS**

2025 m. sausio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas atsižvelgiant į viešosios įstaigos Vidaus reikalų ministerijos projektų valdymo agentūros (toliau – Agentūra) skelbiamą kvietimą teikti projektų įgyvendinimo planus (toliau – PĮP) pagal Pažangos priemonės Nr. 07-012-10-04-01/07-013-10-04-01/01-001-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ veiklą „Priedangų infrastruktūros plėtra“.

Galimi pareiškėjai – savivaldybių administracijos. PĮP teikimo laikotarpis – nuo 2024 m. lapkričio 21 d. iki 2025 m. sausio 31 d. (įskaitytinai).

PĮP rengiamas vadovaujantis Pirmuoju projektų finansavimo sąlygų aprašu, patvirtintu Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-012-10-04-01/07-013-10-04-01/01-001-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“ (toliau – Aprašas).

Projekto atrankos būdas – konkursas. Projekto intensyvumas – 100 proc. Didžiausia galima skirti finansavimo lėšų suma Projekto planuojamoms veikloms įgyvendinti – 200 000 Eur su PVM, mažiausia suma – 100 000 Eur su PVM. Orientacinė investicijų suma į vieną priedangą – ≤ 40 000 Eur su PVM. Projekto tinkamų finansuoti išlaidų dalis, kurios nepadengia Projektui skiriamo finansavimo lėšos, turės būti finansuojamos iš Projekto vykdytojo ir (ar) Projekto Partnerio lėšų. Pagal vieną kvietimą pareiškėjas gali pateikti vieną projektą.

Projekto metu tinkamos finansuoti išlaidos:

1. konstrukcijų ekspertizė;

2. statybos projekto parengimas;

3. evakuacinių išėjimų įrengimas, įskaitant evakuacinį apšvietimą;

4. įėjimo ir išėjimo pritaikymas riboto judumo asmenims;

5. apsauginių skydų langams (apsaugoti nuo stiklo šukių) įrengimas ar langų užmūrijimas;

6. konstrukcijų stiprinimas, jeigu jos atlaiko mažesnes apkrovas, nei nustatyta Statybos reglamente;

7. gaisro aptikimo ir signalizavimo sistemos arba autonominio dūmų signalizatoriaus įrengimas;

8. vėdinimo sistemos įrengimas ar sutvarkymas;

9. rezervinio elektros energijos tiekimo iš rezervinio energijos šaltinio sistemos (elektros generatoriaus) įrengimas.

Projekto veiklos turi būti įgyvendintos per 18 mėnesių nuo Projekto sutarties įsigaliojimo. Priedangos, kurioms pagal Projektą panaudotos investicijos, po Projekto užbaigimo turi būti Priedangų sąraše ne mažiau kaip 5 metus.

Projekto metu Kaišiadorių r. Žiežmarių gimnazijos, Kaišiadorių r. Žiežmarių mokyklos-darželio „Vaikystės dvaras“,Rumšiškių kultūros centro rūsių patalpose, kuriose yra esamos priedangos, planuojama atlikti esamų priedangų konstrukcijų ekspertizes, parengti statybos projektus, įrengti evakuacinius apšvietimus, evakuacinius išėjimus, įėjimus / išėjimus, kurie būtų pritaikyti riboto judumo asmenims, rezervinio elektros energijos tiekimus iš rezervinio energijos šaltinio sistemos (elektros generatoriai), vėdinimo sistemas, gaisro aptikimo ir signalizavimo sistemas arba autonominius dūmų signalizatorius. Žiežmarių mokyklos-darželio „Vaikystės dvaras“ esamoje priedangoje taip pat planuojama įrengtiapsauginius skydus langams (apsaugoti nuo stiklo šukių).

**2. LĖŠŲ POREIKIS IR ŠALTINIAI**

Projekto intensyvumas – 100 proc., didžiausias skiriamas finansavimas yra 200 000 Eur, reiktų padengti kartu su Partneriais, jei Projekto metu atsirastų, netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Pridedama lentelė – Priedangų suvestinė.

Strateginio planavimo ir investicijų skyriaus vyr. specialistė Kristina Paulauskienė