Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL KAIŠIADORIŲ MIESTO SENIŪNIJOS VIEŠŲJŲ VIETŲ, KURIOSE LEIDŽIAMA PREKIAUTI AR TEIKTI PASLAUGAS, NUSTATYMO**

2025 m. sausio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 37 punktu, 15 straipsnio 4 dalimi, Lietuvos Respublikos rinkliavų įstatymo 11 straipsnio 1 dalies 2 punktu, Kaišiadorių rajono savivaldybės taryba n u s p r e n d ž i a:

1. Nustatyti Kaišiadorių miesto seniūnijos viešąsias vietas, kuriose leidžiama prekiauti ar teikti paslaugas:

1.1. Katedros g.– per organizuojamas šventes ir renginius (1 priedas);

1.2. Teofiliaus Matulionio aikštė  – per organizuojamas šventes ir renginius (2 priedas);

1.3. nuo Gedimino g. 34 iki Gedimino g. 35 – per organizuojamas šventes ir renginius (3 priedas);

1.4. aikštelė prie Gedimino g. 14 A (4 priedas);

1.5. teritorija prie įvažiavimo į Gedimino g. 18 (5 priedas);

1.6. A. Brazausko parkas (6 priedas);

1.7. teritorija prie Girelės g. 43 A (7 priedas);

1.8. teritorija Miškininkų g. 17 – per organizuojamas šventes ir renginius (8 priedas);

1.9. teritorija prie Gedimino g. 153 (9 priedas).

2. Pripažinti netekusiu galios Kaišiadorių rajono savivaldybės tarybos 2016 m. rugsėjo 29 d. sprendimą Nr. V17-262 ,,Dėl Kaišiadorių miesto seniūnijos viešųjų vietų, kuriose leidžiama prekiauti ar teikti paslaugas, nustatymo“ su visais pakeitimais ir papildymais.

3. Nustatyti, kad šis sprendimas įsigalioja 2025 m. kovo 1 d.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Ligita Pūrienė Asta Masaitienė Lina Juodienė

Monika Barnackienė Tomas Vaicekauskas Karolis Petkevičius

**SPRENDIMO „DĖL KAIŠIADORIŲ MIESTO SENIŪNIJOS VIEŠŲJŲ VIETŲ, KURIOSE LEIDŽIAMA PREKIAUTI AR TEIKTI PASLAUGAS, NUSTATYMO“ PROJEKTO**

# AIŠKINAMASIS RAŠTAS

2025 m. sausio 13 d.

Kaišiadorys

1. **PROJEKTO TIKSLAI IR UŽDAVINIAI**

Kaišiadorių rajono savivaldybės meras 2024 m. spalio 10 d. potvarkiu Nr. V16E-1112 sudarė darbo grupę (Ligita Pūrienė – Turto valdymo skyriaus vedėja; Monika Barnackienė – Kaišiadorių miesto seniūnė; Rima Kanevičienė – Kaišiadorių miesto seniūnijos vyr. specialistė; Rasa Malinauskienė – Žaslių seniūnijos vyr. specialistė; Lina Juodienė – Teisės ir viešųjų pirkimų skyriaus vyr. specialistė; Kotryna Jašauskaitė – Kaišiadorių rajono savivaldybės jaunimo reikalų tarybos pirmininko pavaduotoja) pasiūlymams parengti dėl Kaišiadorių rajono savivaldybės vietinės rinkliavos už leidimo prekiauti ar teikti paslaugas Savivaldybės tarybos nustatytose viešosiose vietose išdavimą nuostatų, patvirtintų Kaišiadorių rajono savivaldybės tarybos 2019 m. gruodžio 19 d. sprendimu Nr. V17-306 ,,Dėl Kaišiadorių rajono savivaldybės vietinės rinkliavos už leidimo prekiauti ar teikti paslaugas Savivaldybės tarybos nustatytose viešosiose vietose išdavimą nuostatų patvirtinimo“, kuriai pavedė iki 2024 m. gruodžio 31 d.:

1. peržiūrėti Kaišiadorių rajono savivaldybės teritorijoje nustatytas viešąsias prekybos ir paslaugų teikimo vietas, įvertinant galimybes teikti paslaugas prie vandens telkinių, esant poreikiui, pateikti pasiūlymus dėl viešųjų paslaugų teikimo vietų tikslinimo;

2. pateikti pasiūlymus dėl konkurso organizavimo leidimui prekiauti ar teikti paslaugas viešosiose prekybos ir paslaugų teikimo vietose gauti.

Darbo grupė siūlo atsisakyti šių viešųjų prekybos ar paslaugų teikimo vietų Kaišiadorių mieste:

1. Gedimino g. 34 C, nes turgavietė Tarybos sprendimu bus perduodama SĮ ,,Kaišiadorių paslaugos“.
2. Aikštelė prie Katedros g. 4, nes siūloma prekybos ar paslaugų teikimo vietas nustatyti Teofiliaus Matulionio aikštėje (per organizuojamas šventes ir renginius).
3. Šaligatvis nuo Gedimino g. 10 iki Gedimino g. 12 – nuo spalio 15 d. iki lapkričio 2 d., nes po Gedimino g. prieigų rekonstrukcijos ši vieta skirta automobiliams statyti.
4. Aikštelė prie civilinių kapinių Ežero g. – nuo spalio 15 d. iki lapkričio 2 d., nes į kapines atvyksta didelis srautas automobilių, trūksta vietų.
5. Aikštelė prie Gedimino g. 93 A, nes vieta nebeaktuali, norinčių prekiauti nėra.
6. Teritorija prie Gedimino g. 128 A, nes vieta nebeaktuali, norinčių prekiauti nėra.

Darbo grupė taip pat siūlo įtraukti naują prekybos ar paslaugų teikimo vietą švenčių ir renginių metu – A. Brazausko parką, taip pat siūlo patikslinti prekybos ar paslaugų teikimo vietą prie Gedimino g. 153, nes prie korto prekiauti norinčių neatsirado, tačiau asmenys teiraujasi dėl galimybės nuomoti vandens dviračius, todėl teikiama patikslinta vieta. Sprendime atlikti kiti patikslinimai (vietoj Bažnyčios g. įrašyta Katedros g., pakeista numeracija – vietoj nuo Gedimino g. 8 iki 34 pakeista nuo Gedimino g. 34 iki 35).

Atsižvelgiant į tai, kad sprendimo projektu keičiama daugiau kaip pusė Kaišiadorių rajono savivaldybės tarybos 2016 m. rugsėjo 29 d. sprendimu Nr. V17-262 ,,Dėl Kaišiadorių miesto seniūnijos viešųjų vietų, kuriose leidžiama prekiauti ar teikti paslaugas, nustatymo“ nustatytų viešųjų prekybos ar paslaugų teikimo vietų, lyginamasis variantas nerengiamas.

1. **LĖŠŲ POREIKIS IR** **ŠALTINIAI**

-

1. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**
2. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Turto valdymo skyriaus vedėja Ligita Pūrienė