Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL** **2020 M. VASARIO 11 D. VALSTYBINĖS ŽEMĖS NUOMOS SUTARTIES NR. 6SŽN-13-(14.6.55.) NUTRAUKIMO**

2025 m. d. Nr.

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 32 straipsnio 5 dalies 3 punktu, Lietuvos Respublikos žemės įstatymo Nr. I-446 2, 7, 10, 11, 12, 13, 22, 27, 30, 34, 35, 37, 39, 40, 41, 43, 45, 46, 47, 48, 49, 50, 51, 52 straipsnių pakeitimo ir įstatymo papildymo 301, 351, 352 ir 66 straipsniais įstatymo 30 straipsnio 11 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu ir atsižvelgdama į Kaišiadorių rajono žemės ūkio bendrovės „Alvinda“ 2024 m. gruodžio 12 d. prašymą, Kaišiadorių rajono savivaldybės taryba nusprendžia:

Nutraukti prieš terminą 2020 m. vasario 11 d. valstybinės žemės nuomos sutartį Nr. 6SŽN-13-(14.6.55.), sudarytą su Kaišiadorių rajono žemės ūkio bendrove „Alvinda“ dėl 0,3013ha valstybinės žemės sklypo, unikalus Nr. 4955-0004-0055, esančio Kauno g. 113, Žiežmarių m., Kaišiadorių r. sav., dalies – 0,0194 ha nuomos.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

 Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Asta Žukelienė

|  |  |  |  |
| --- | --- | --- | --- |
| Ligita Pūrienė | Lina Juodienė | Asta Masaitienė | Karolis Petkevičius |
| Tomas Vaicekauskas |  |  |  |

**SPRENDIMO ,,DĖL 2020 M. VASARIO 11 D. VALSTYBINĖS ŽEMĖS NUOMOS SUTARTIES NR. 6SŽN-13-(14.6.55.) NUTRAUKIMO“** **PROJEKTO**

AIŠKINAMASIS RAŠTAS

2025 m. sausio 7 d.

Kaišiadorys

1. PROJEKTO TIKSLAI IR UŽDAVINIAI

Sprendimo projekto tikslas – atsižvelgiant į Kaišiadorių rajono žemės ūkio bendrovės „Alvinda“ 2024 m. gruodžio 12 d. prašymą (toliau – Prašymas), nutraukti prieš terminą valstybinės 0,3013ha žemės sklypo, unikalus Nr. 4955-0004-0055, esančio Kauno g. 113, Žiežmarių m., Kaišiadorių r. sav., daliai –  0,0194 ha 2020 m. vasario 11 d. valstybinės žemės nuomos sutartį Nr. 6SŽN-13-(14.6.55.) (toliau – Sutartis), sudarytą su Kaišiadorių rajono žemės ūkio bendrove „Alvinda“ (toliau – Nuomininkė).

**2. LĖŠŲ POREIKIS IR** **ŠALTINIAI**

Kaišiadorių rajono savivaldybės biudžeto lėšų nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Nėra.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Šią sritį reglamentuoja:

Lietuvos Respublikos civilinis kodeksas, Lietuvos Respublikos vietos savivaldos įstatymas, Lietuvos Respublikos žemės įstatymas, Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).

Valstybinės žemės ūkio paskirties žemės sklypų nuomos taisyklės, patvirtintos Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“ (toliau – Nutarimas). Nutarimo 2.16 papunktyje reglamentuojama, kad valstybinės žemės pardavėja ir nuomotojai turi kontroliuoti, kaip valstybinės žemės ūkio paskirties žemės sklypų pirkėjai ir nuomininkai vykdo sąlygas, numatytas valstybinės žemės pirkimo–pardavimo ir nuomos sutartyse, o nustatę pažeidimus – reikalauti juos pašalinti arba inicijuoti šių sutarčių nutraukimą prieš terminą ir nustatyta tvarka kreiptis dėl nuostolių atlyginimo.

Lietuvos Respublikos civilinio kodekso 6.562 straipsnio 6 punkte įtvirtinta, kad žemės nuomos sutartis baigiasi šalių susitarimu.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos kompetencija yra sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Lietuvos Respublikos žemės įstatymo (toliau – Žemės įstatymas) 7 straipsnio 1 dalies 2 punkte nustatyta, kad Valstybinės žemės patikėjimo teisės subjektai (patikėtiniai) yra savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis. Lietuvos Respublikos žemės įstatymo 9 straipsnis reglamentuoja valstybinės žemės nuomos tvarką ir sąlygas.

Dėl 0,3013 ha kitos paskirties žemės sklypo dalies – 0,0194 ha, adresu: Kauno g. 113, Žiežmarių m., Kaišiadorių r. sav. (unikalus Nr. 4955-0004-0055, kadastro Nr. 4972/0002:141), su Nuomininke sudaryta Sutartis negyvenamosios patalpos – garažo (unikalus Nr. 4400-5276-4635:7203) (toliau – Patalpa), esančio pastate – garaže (unikalus Nr. 4997-6003-7013) (toliau – Pastatas), eksploatacijai.

Atsižvelgiant į statinio pagrindinę naudojimo paskirtį (garažų), buvo suformuotas žemės sklypas Pastatui eksploatuoti, nustatant pagrindinę žemės naudojimo paskirtį – kita. Žemės sklypas suformuotas atliekant kadastrinius matavimus. Suformuoto žemės sklypo Kauno g. 113, Žiežmarių m., Kaišiadorių r. sav., ribos patvirtintos Apskrities viršininko 2002 m. kovo 4 d. įsakymu Nr. 02-04-1022.

Įvertinus Nuomininkės Prašymą, Nekilnojamojo turto registro išrašą (registro Nr. 44/2362769), nustatyta, kad Nuomininkė pagal 2020 m. balandžio 27 d. pirkimo–pardavimo sutartį Nr. 2177 Patalpą pardavė kitam asmeniui, todėl parengtas Kaišiadorių rajono savivaldybės tarybos sprendimas dėl Sutarties nutraukimo.

VĮ Registrų centro Juridinių asmenų registre, kuriame registruojami juridiniai asmenys, kaupiami, saugomi ir tvarkomi su jais susiję duomenys bei dokumentai, nurodyta informacija, kad Kaišiadorių rajono žemės ūkio bendrovė „Alvinda“ 2025 m. sausio 2 d. išregistruota.

Turto valdymo skyriaus vyriausioji specialistė Asta Žukelienė