**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „RŪŠIUOJAMOJO ATLIEKŲ SURINKIMO SKATINIMAS KAIŠIADORIŲ RAJONE“**

2025 m. sausio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 23 ir 31 punktais, 15 straipsnio 2 dalies 13 punktu, 2022–2030 metų regionų plėtros programa, patvirtinta Lietuvos Respublikos Vyriausybės 2022 m. birželio 29 d. nutarimu Nr. 713 ,,Dėl 2022–2030 metų regionų plėtros programos patvirtinimo“, 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programa, patvirtinta Lietuvos Respublikos Vyriausybės 2022 m. kovo 30 d. nutarimu Nr. 318 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos patvirtinimo“, Regioninės pažangos priemonės Nr. 02-001-06-10-01 (RE) „Skatinti rūšiuojamąjį atliekų surinkimą“ finansavimo gairėmis, patvirtintomis Lietuvos Respublikos aplinkos ministro 2023 m. rugsėjo 22 d. įsakymu Nr. D1-323 ,,Dėl Regioninės pažangos priemonės Nr. 02-001-06-10-01(RE) „Skatinti rūšiuojamąjį atliekų surinkimą“ finansavimo gairių patvirtinimo“, Kaišiadorių rajono savivaldybės 2024–2026 metų strateginio veiklos plano, patvirtinto Kaišiadorių rajono savivaldybės tarybos 2024 m. vasario 15 d. sprendimu Nr. V17E-23 ,,Dėl Kaišiadorių rajono savivaldybės 2024–2026 metų strateginio veiklos plano patvirtinimo“, Žemės ūkio ir aplinkos apsaugos programos 04.01.01.04 priemone ,,Projekto „Rūšiuojamojo atliekų surinkimo skatinimas Kaišiadorių rajone“ vykdymas“ ir atsižvelgdama į Centrinės projektų valdymo agentūros 2024 m gruodžio 3 d. raštą „Kvietimas teikti projekto įgyvendinimo planą“, Kaišiadorių rajono savivaldybės taryba n u s p r e n d ž i a:

1. Pritarti projektui ,,Rūšiuojamojo atliekų surinkimo skatinimas Kaišiadorių rajone“ (toliau – Projektas).
2. Prisidėti prie Projekto finansavimo ne mažiau kaip 15 proc.
3. Padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.

4. Pavesti Kaišiadorių rajono savivaldybės administracijai atlikti Projekto užsakovo funkcijas.

5. Įpareigoti Kaišiadorių rajono savivaldybės administraciją užtikrinti Projekto tęstinumą 5 metus po Projekto įgyvendinimo pabaigos.

6. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Ramutė Taparauskienė

Suderinta

Violeta Grajauskienė Asta Masaitienė Rasa Baranauskaitė Audronė Litvinskaitė Linas Lazauskas Ignas Simonaitis Tomas Vaicekauskas Karolis Petkevičius

**SPRENDIMO**

**„DĖL PRITARIMO PROJEKTUI „RŪŠIUOJAMOJO ATLIEKŲ SURINKIMO SKATINIMAS KAIŠIADORIŲ RAJONE“ PROJEKTO**

**AIŠKINAMASIS RAŠTAS**

2025 m. sausio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, vadovaujantis Regioninės pažangos priemonės Nr. 02-001-06-10-01 (RE) „Skatinti rūšiuojamąjį atliekų surinkimą“ finansavimo gairėmis, patvirtintomis Lietuvos Respublikos aplinkos ministro 2023 m. rugsėjo 22 d. įsakymu Nr. D1-323,,Dėl Regioninės pažangos priemonės Nr. 02-001-06-10-01(RE) „Skatinti rūšiuojamąjį atliekų surinkimą“ finansavimo gairių patvirtinimo“.

Pagrindinis Kaišiadorių rajono savivaldybės organizuojamos komunalinių atliekų tvarkymo sistemos tikslas – nustatyti komunalinių atliekų tvarkymo sistemų organizavimo priemones, kurios užtikrintų aplinkosaugos, techninius-ekonominius ir higienos reikalavimus atitinkančios komunalinių atliekų tvarkymo paslaugos pasiūlą visiems savivaldybės teritorijoje esantiems asmenims.

Projekto lėšomis planuojama įrengti 36 vnt. maisto ir virtuvės atliekų konteinerių aikšteles ir konteinerius prie daugiabučių namų (Kaišiadorių miesto sen., Kaišiadorių apylinkės sen., Žiežmarių sen., Žiežmarių apylinkės sen., Pravieniškių sen.); įsigyti 9000 vnt. maisto atliekų kibirėlių; maisto ir virtuvės atliekų konteinerių privačioms valdoms – 2771 vnt.; įsigyti 4000000 vnt. bioskaidrių maišelių maisto atliekoms; žaliųjų atliekų surinkimo konteinerių – 1000 vnt., pavojingų atliekų surinkimo dėžučių / konteinerių – 1000 vnt.

**2. LĖŠŲ POREIKIS IR ŠALTINIAI**

Planuojama bendra preliminari projekto vertė – 783 130,59 Eur, iš jų 665 661 Eur – ES paramos lėšos. Savivaldybės prisidėjimo iš biudžeto lėšų poreikis 15 proc. – 117 469,59 Eur.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Vadovaujantis Lietuvos Respublikos atliekų tvarkymo įstatymo nuostatomis, už savivaldybės komunalinių atliekų tvarkymo sistemos, būtinos jos teritorijose susidarančioms komunalinėms atliekoms tvarkyti, organizavimą atsakingos savivaldybių institucijos.

Kaišiadorių rajono savivaldybės taryba 2023 m. rugsėjo 28 d. sprendimu Nr. V17E-278 patvirtino Kaišiadorių rajono savivaldybės atliekų prevencijos ir tvarkymo 2021–2027 m. planą, kuriame numatytos įgyvendinti šios veiklos. Kaišiadorių rajono savivaldybės atliekų prevencijos ir tvarkymo 2021–2027 m. planas – tai strateginis dokumentas, kuriame numatytos 2021–2027 m. planavimo laikotarpio priemonės, užtikrinančios Nacionaliniame pažangos plane nustatytų strateginių atliekų prevencijos ir tvarkymo tikslų ir pažangos uždavinių, Valstybiniame atliekų prevencijos ir tvarkymo 2021–2027 m. plane bei Kauno regiono atliekų prevencijos ir tvarkymo 2021–2027 m. plane nustatytų užduočių įgyvendinimą.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Aštuonių didelių gabaritų atliekų surinkimo aikštelių (DGASA) įrengimas, atliekoms priimti ir laikinai laikyti skirtų įrenginių, įrangos, atliekų surinkimo konteinerių įsigijimas planuojamas kitu projektu, kurį vykdys Kauno regiono atliekų tvarkymo centras. Pagal patvirtintą APTP Kaišiadorių r. savivaldybės poreikis – įrengti dvi naujas DGASA – didelių gabaritų atliekų surinkimo aikšteles Kruonyje ir Žiežmariuose. Šiam projektui bus rengiamas atskiras Kaišiadorių rajono savivaldybės tarybos sprendimas. Preliminari bendra projekto vertė – 7 354 035,28 Eur, iš jų 6 250 929,98 Eur – ES paramos lėšos, savivaldybių prisidėjimo lėšų poreikis 15 proc. – 1 103 105,30 Eur.

Kaišiadorių rajono savivaldybės projekto dalis šiame bendrame projekte – 1 327 500 Eur, iš jų 1 128 375 Eur – ES paramos lėšos. Savivaldybės prisidėjimo iš biudžeto lėšų poreikis 15 proc. – 199 125 Eur.

Strateginio planavimo ir investicijų skyriaus patarėja Ramutė Taparauskienė