Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL KAIŠIADORIŲ RAJONO SAVIVALDYBĖS TARYBOS 2024 M. GRUODŽIO 19 D. SPRENDIMO NR. V17E-321 „DĖL GATVĖS GEOGRAFINĖS CHARAKTERISTIKOS PAKEITIMO“ PAKEITIMO**

2025 m. sausio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Kaišiadorių rajono savivaldybės taryba nusprendžia:

Pakeisti Kaišiadorių rajono savivaldybės tarybos 2024 m. gruodžio 19 d. sprendimą Nr. V17E-321 „Dėl gatvės geografinės charakteristikos pakeitimo“ ir priedą išdėstyti nauja redakcija (pridedama).

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Parengė

Kristina Jarunavičienė

Asta Stalaučinskienė Karolis Petkevičius Asta Masaitienė Lina Juodienė

**SPRENDIMO „DĖL KAIŠIADORIŲ RAJONO SAVIVALDYBĖS TARYBOS 2024 M. GRUODŽIO 19 D. SPRENDIMO NR. V17E-321 „DĖL GATVĖS GEOGRAFINĖS CHARAKTERISTIKOS PAKEITIMO“ PAKEITIMO**

**AIŠKINAMASIS RAŠTAS**

2025 m. sausio 14 d.

Kaišiadorys

**1. PROJEKTO TIKSLAI IR UŽDAVINIAI**

Projektas parengtas dėl esamos gatvės geografinės charakteristikos pakeitimo, pratęsiant ją iki Miško gatvės, esančios Karčiupio k., Rumšiškių sen., Kaišiadorių r. sav.

Sprendimo projektas parengtas atsižvelgiant į VĮ Registrų centro 2024 m. gruodžio 31 d. raštą Nr. (7.26.)sa-639 „Dėl atsisakymo įregistruoti adresų registro objektus“, kuriame nurodyta, kad plane turi būti pažymėta visa Kertupio gatvės ašinė linija, o ne jos atkarpa, kuri yra pratęsiama.

**2. LĖŠŲ POREIKIS IR** **ŠALTINIAI**

Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI.**

Lietuvos Respublikos vietos savivaldos įstatymo 6 straipsnio 27 punktas nustato, kad savarankiškosioms savivaldybių funkcijoms priskiriama adresų suteikimas žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, pastatams, butams ir kitoms patalpoms, pavadinimų gatvėms, savivaldybės teritorijoje esantiems pastatams, statiniams ir kitiems objektams suteikimas, suteiktų adresų ir pavadinimų keitimas ar panaikinimas Vyriausybės ar jos įgaliotos institucijos nustatyta tvarka, o to paties įstatymo 15 straipsnio 2 dalies 26 punktas nustato, kad savivaldybės taryba priima sprendimus dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus.

Vadovaudamasi minėtu įstatymu bei Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, Kaišiadorių rajono savivaldybės taryba gali priimti sprendimą dėl gatvės pavadinimo suteikimo.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Sprendimo projektas parengtas atsižvelgiant į pateiktą pilietės prašymą ir į tai, kad yra kitos paskirties žemės sklypas su jame esančiu pastatu, kuriems reikia suteikti adresą, tačiau toje Karčiupio kaimo gyvenamosios vietovės dalyje nesuteiktas gatvės pavadinimas. Valstybės įmonės Registrų centro Adresų suteikimo taikomojoje programoje pažymėta, kad žemės sklypams adresų suteikimas be gatvės negalimas, kadangi dalyje Karčiupio kaimo jau yra gatvių su pavadinimais.

Buvo priimtas Kaišiadorių rajono savivaldybės tarybos 2024 m. gruodžio 19 d. sprendimas Nr. V17E-321 „Dėl gatvės geografinės charakteristikos pakeitimo“ kartu su priedu. Priede buvo pažymėtas Kertupio gatvės ašies pratęsimas nuo esamos Kertupio gatvės iki Miško gatvės.

Patvirtintas Kaišiadorių rajono savivaldybės tarybos 2024 m. gruodžio 19 d. sprendimas Nr. V17E-321 „Dėl gatvės geografinės charakteristikos pakeitimo“ kartu su priedu buvo pateiktas VĮ Registrų centrui. VĮ Registrų centras išnagrinėjo informaciją ir 2024 m. gruodžio 31 d. pateikė raštą Nr. (7.26.)sa-639 „Dėl atsisakymo įregistruoti adresų registro objektus“, kuriame nurodė, kad plane turi būti pažymėta visa Kertupio gatvės ašinė linija, o ne jos atkarpa, kuri yra pratęsiama. Atsižvelgiant į pateiktą raštą, parengtas sprendimo „Dėl Kaišiadorių rajono savivaldybės tarybos 2024 m. gruodžio 19 d. sprendimo Nr. V17E-321 „Dėl gatvės geografinės charakteristikos pakeitimo“ pakeitimo“ projektas.

Architektūros ir teritorijų planavimo skyriaus

vyriausioji specialistė Kristina Jarunavičienė