**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAIŠIADORIŲ rajono savivaldybės 2025–2027 METŲ VIETINĖS REIKŠMĖS kelių IR GATVIŲ, FINANSUOJAMŲ KELIŲ PRIEŽIŪROS IR PLĖTROS PROGRAMOS LĖŠOMIS, PrioritetiniO objektų sąrašO PATVIRTINIMO**

2025 m. sausio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos kelių priežiūros ir plėtros programos finansavimo įstatymo 9 straipsnio 8 dalimi, Kelių priežiūros ir plėtros programos finansavimo lėšų, skirtų Kaišiadorių rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašo, patvirtinto Kaišiadorių rajono savivaldybės tarybos 2023 m. lapkričio 23 d. sprendimu Nr. V17E-316 „Dėl Kelių priežiūros ir plėtros programos finansavimo lėšų, skirtų Kaišiadorių rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašo patvirtinimo“, 13.5 papunkčiu, Kaišiadorių rajono savivaldybės taryba n u s p r e n d ž i a:

Patvirtinti Kaišiadorių rajono savivaldybės 2025–2027 metų vietinės reikšmės kelių ir gatvių, finansuojamų Kelių priežiūros ir plėtros programos lėšomis, prioritetinį objektų sąrašą (pridedama).

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Justė Kasparavičienė

SUDERINTA

Asta Masaitienė Rasa Baranauskaitė Darius Jocys

Karolis Petkevičius Tomas Vaicekauskas

2025-01-10

**SPRENDIMO**

**„DĖL KAIŠIADORIŲ rajono savivaldybės 2025–2027 METŲ VIETINĖS REIKŠMĖS kelių IR GATVIŲ, FINANSUOJAMŲ KELIŲ PRIEŽIŪROS IR PLĖTROS PROGRAMOS LĖŠOMIS, PrioritetiniO objektų sąrašO PATVIRTINIMO“**

**PROJEKTO**

**AIŠKINAMASIS RAŠTAS**

2025 m. sausio 10 d.

1. PROJEKTO TIKSLAI IR UŽDAVINIAI

Patvirtinti Kaišiadorių rajono savivaldybės 2025–2027 metų vietinės reikšmės kelių ir gatvių, finansuojamų Kelių priežiūros ir plėtros programos lėšomis,prioritetinį objektų sąrašą (toliau – Sąrašas).

**2. LĖŠŲ POREIKIS IR** **ŠALTINIAI**

Sąraše nurodyti objektai finansuojami Kelių priežiūros ir plėtros programos (toliau – KPPP) lėšomis. Nefinansuojami darbai KPPP lėšomis bus finansuojami Kaišiadorių rajono savivaldybės biudžeto lėšomis (toliau – Biudžetas). Vykdant viešuosius pirkimus, numatytus metiniame plane, ir sutaupius lėšų, jos gali būti panaudojamos šio sąrašo objektams.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Savivaldybės tarybos sprendimo projektas parengtas, vadovaujantis Lietuvos Respublikos kelių priežiūros ir plėtros programos finansavimo įstatymo 9 straipsnio 8 dalimi,Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447, kurie įsigaliojo atitinkamai 2022 m. sausio 1 d. ir 2022 m. vasario 9 d.

Sąrašas parengtas vadovaujantis Kelių priežiūros ir plėtros programos finansavimo lėšų, skirtų Kaišiadorių rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašu, patvirtintu Kaišiadorių rajono savivaldybės tarybos 2023 m. lapkričio 23 d. sprendimu Nr. V17E-316 „Dėl Kelių priežiūros ir plėtros programos finansavimo lėšų, skirtų Kaišiadorių rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašo patvirtinimo“.

Sąrašas parengtas pagal objektus, kuriuos seniūnai pateikė 2025–2027 metų paraiškose, kurios buvo suderintos su seniūnaičiais ir vietos bendruomenėmis, sprendimus protokoluojant. Savivaldybės mero 2024 m. sausio 24 d. potvarkiu Nr. V16E-73 „Dėl Kaišiadorių rajono savivaldybės biudžeto ir Kelių priežiūros ir plėtros programos finansavimo lėšų Kaišiadorių rajono savivaldybės susisiekimo objektų prioritetinės eilės sudarymo ir kitų einamųjų klausimų, susijusių su susisiekimo objektų infrastruktūros gerinimu, komisijos sudarymo“ sudaryta Kaišiadorių rajono savivaldybės biudžeto ir Kelių priežiūros ir plėtros programos finansavimo lėšų Kaišiadorių rajono savivaldybės susisiekimo objektų prioritetinės eilės sudarymo ir kitų einamųjų klausimų, susijusių su susisiekimo objektų infrastruktūros gerinimu, komisija (toliau – Komisija). 2025 m. sausio mėn. vyko Komisijos posėdis, kuriame apsvarstytos seniūnų paraiškos ir atrinkti objektai prioritetiniam sąrašui sudaryti. Posėdžio metu atsižvelgta į 2024–2026 prioritetinį objektų sąrašą darbų tęstinumui užtikrinti. Objektams įgyvendinti reikalingos lėšos preliminariai numatytos vadovaujantis atliktų projektų skaičiuojamosios kainos nustatymo dalimi, sudarytomis Rangos darbų sutartimis, atsižvelgiant į ankstesniais metais įgyvendintų projektų kainas. Komisijos sudarytas sąrašas teikiamas tvirtinti Kaišiadorių rajono savivaldybės tarybai.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Nėra.

Ūkio plėtros ir statybos skyriaus vyriausioji specialistė Justė Kasparavičienė