**Projektas**

### KAIŠIADORIŲ RAJONO SAVIVALDYBĖS TARYBA

**SPRENDIMAS**

DĖL TURTO PERDAVIMO SAVIVALDYBĖS ĮMONEI „KAIŠIADORIŲ PASLAUGOS“

2025 m. sausio d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybės įmonių įstatymo 13 straipsnio 5 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir įgyvendindama Kaišiadorių rajono savivaldybės turto valdymo, naudojimo ir disponavimo juo tvarkos aprašo, patvirtinto Kaišiadorių rajono savivaldybės tarybos 2015 m. gegužės 28 d. sprendimu Nr. V17-125 „Dėl Kaišiadorių rajono savivaldybės turto valdymo, naudojimo ir disponavimo juo tvarkos aprašo patvirtinimo“, 3 punktą, Kaišiadorių rajono savivaldybės taryba

n u s p r e n d ž i a:

1. Perduoti savivaldybės įmonei „Kaišiadorių paslaugos“ valdyti, naudoti ir disponuoti patikėjimo teise Kaišiadorių rajono savivaldybei nuosavybės teise priklausantį turtą, esantį Gedimino g. 34C, Kaišiadorių m., apskaitytą Kaišiadorių rajono savivaldybės administracijos Kaišiadorių miesto seniūnijos balanse:

1.1. elektros tinklų įrenginius, kurių įsigijimo vertė – 54963,90 Eur, likutinė vertė 2025 m. sausio 31 d. – 37541,98 Eur;

1.2. turgaus stoginę, kurios įsigijimo vertė – 4800,00 Eur, likutinė vertė 2025 m. sausio 31 d. – 1434,68 Eur;

1.3. turgaus aikštės tvorą, kurios įsigijimo vertė – 4933,23 Eur, likutinė vertė 2025 m. sausio 31 d. – 3141,56 Eur;

1.4. pastatą – prekybos paviljoną 1E1, kurio įsigijimo vertė – 31685,09 Eur, likutinė vertė 2025 m. sausio 31 d. – 21641,56 Eur;

1.5. pastatą – prekybos paviljoną 2E1, kurio įsigijimo vertė – 31844,00 Eur, likutinė vertė 2025 m. sausio 31 d. – 21750,37 Eur;

1.6. pastatą – prekybos paviljoną 3E1, kurio įsigijimo vertė – 31736,35 Eur, likutinė vertė 2025 m. sausio 31 d. – 21676,85 Eur;

1.7. pastatą – prekybos paviljoną 4E1, kurio įsigijimo vertė – 31239,11 Eur, likutinė vertė 2025 m. sausio 31 d. – 21336,98 Eur;

1.8. pastatą – prekybos paviljoną 5E1, kurio įsigijimo vertė – 31690,21 Eur, likutinė vertė 2025 m. sausio 31 d. – 21644,94 Eur;

1.9. pastatą – prekybos paviljoną 6E1, kurio įsigijimo vertė – 31849,13 Eur, likutinė vertė 2025 m. sausio 31 d. – 21753,86 Eur;

1.10. pastatą – prekybos paviljoną 7E1, kurio įsigijimo vertė – 31849,13 Eur, likutinė vertė 2025 m. sausio 31 d. – 21753,86 Eur;

1.11. pastatą – prekybos paviljoną 8E1, kurio įsigijimo vertė – 11831,29 Eur, likutinė vertė 2025 m. sausio 31 d. – 8080,78 Eur.

2. Nustatyti, kad, perdavus šio sprendimo 1 punkte nurodytą turtą, kurio bendra įsigijimo vertė – 298421,44 Eur, įmonės turto vertės padidėjimas turi būti registruojamas savivaldybės įmonės „Kaišiadorių paslaugos“ savininko kapitalo dalyje.

3. Nustatyti, kad šis sprendimas įsigalioja  2025 m. kovo 1 d.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Nijolė Stanelienė

2025-01-08

Ligita Pūrienė Karolis Petkevičius Tomas Vaicekauskas Lina Juodienė Asta Masaitienė

**SPRENDIMO „DĖL TURTO PERDAVIMO SAVIVALDYBĖS ĮMONEI „KAIŠIADORIŲ PASLAUGOS“ PROJEKTO**

**AIŠKINAMASIS RAŠTAS**

2025 m. sausio 8 d.

Kaišiadorys

**1. PROJEKTO TIKSLAI IR UŽDAVINIAI**

Kaišiadorių rajono savivaldybės administracija perduoda turtą, esantį Gedimino g. 34C, Kaišiadorių m., savivaldybės įmonei „Kaišiadorių paslaugos“. Turtas yra Kaišiadorių miesto turgavietės teritorijoje. Savivaldybės įmonė „Kaišiadorių paslaugos“ vykdys perduoto turto priežiūrą ir prekybos turgavietėje administravimą. Iki šiol leidimus prekiauti Kaišiadorių miesto turgavietėje išduodavo Kaišiadorių miesto seniūnija. Prekybininkas, norėdamas prekiauti vieną dieną, turėdavo kreiptis į Kaišiadorių miesto seniūniją, pateikti prašymą, sumokėdavo Savivaldybės tarybos sprendimu nustatyto dydžio vietinę rinkliavą. Tuomet seniūnijos darbuotojai dokumentus registruodavo dokumentų valdymo sistemoje, išduodavo leidimą, kurio duomenis suvesdavo į informacines sistemas. Toks procesas reikalauja didelių administravimo resursų ir yra nepatogus nei prekiautojams, nei savivaldybės darbuotojams. Kaišiadorių miesto turgavietėje prekiauja vyresnio amžiaus asmenys, kurie rinkliavą sumokėdavo Lietuvos pašto Kaišiadorių skyriuje. Lietuvos paštui persikėlus į kitas patalpas, tapo nepatogu nuvykti sumokėti įmoką. Siekiant supaprastinti prekybos organizavimo turgavietėje tvarką, sumažinti administracinę naštą bei užtikrinti prekybos kontrolę, turtas perduodamas savivaldybės įmonei „Kaišiadorių paslaugos“.

**2. LĖŠŲ POREIKIS IR** **ŠALTINIAI**

Šiam sprendimui vykdyti papildomų lėšų skirti nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių miesto turgavietė, esanti adresu Gedimino g. 34C, Kaišiadorių m., Kaišiadorių rajono savivaldybės tarybos 2016 m. rugsėjo 29 d. sprendimu Nr. V17-262 ,,Dėl Kaišiadorių miesto seniūnijos viešųjų vietų, kuriose leidžiama prekiauti ar teikti paslaugas, nustatymo“ yra nustatyta kaip viešoji prekybos vieta. Šis sprendimas bus tikslinamas.

Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba.

Vadovaudamasi šiuo įstatymu bei Savivaldybės turto valdymo, naudojimo ir disponavimo juo tvarkos aprašu, Kaišiadorių rajono savivaldybės taryba gali priimti sprendimą perduoti patikėjimo teise turtą savivaldybės įmonei „Kaišiadorių paslaugos“.

Turto valdymo skyriaus vyr. specialistė Nijolė Stanelienė